Waarom moet ons die Bybel glo? - www.bybelkennis.co.za
Waar leer jy God regtig ken?
Party mense sal jou probeer vertel dat jy net moet mediteer – jy ontdek dan sommer god hier binne in jou. Nou wie dink mense gaan jy kry as jy in jouself “ronddelf”. Natuurlik net jouself. Ander stel weer ŉ soektog in die natuur voor. As jy hard genoeg in die bome en blomme soek, gaan jy… bome en blomme kry. Dis verseker. Jy gaan miskien bewus word van die wonder en grootheid van die natuur. Maar die natuur is nie God nie, maar is net die “padteken” na God toe. Jy sal moet verder stap.
Die soektog hou by ŉ Persoon op. Sy naam is Jesus. Hy het vir ons kom wys hoe God lyk en wat God van ons wil hê (Johannes 1:1,18; Kolossense 1:15). Ons hoef God nie uit te dink nie. Hy het deur Jesus vir ons kom wys hoe Hy lyk… ja, ons kon sy liefde en genade sien wat vir ons hoop in die wêreld gee. God het Hom dus aan ons kom openbaar. Hiervan lees ons in die Bybel en daarom noem ons ook die Bybel die Woord van God. God praat daar met ons deur die inspirasie van die Heilige Gees.
Tags: Waarom kan ons die Bybel glo